F yw hweghes lyther an lytherennek Kernewek hag a'n lytherennans romanek dre vras. Hi yw an peswera kessonenn keffrys. War-lergh A Grammar of Modern Cornish gans Wella Brown, hanow an lytherenn F a via leverys 'ev'. An lytherenn ma a via onan a'n lytherennow lyha menowgh yn Kernewek Kemmyn herwydh unn studhyans servadow. Tus Etruri a dhevnydha an lytherenn dhewblek FH rag an son [f] – henn a styrya [wh], a-ban styrya digamma (ϝ) an son [w]. Digamma o lytherenn Rew a-varr, mes nyns yw devnydhys na'n sonenn na'n lytherenn yn Grew arnowydh po klasek. Yma dhe F an kethsam devedhyans hag U, V, ha W.